కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
సిడ్నీ‌లో ఆస్ట్రేలియా 300కి ఆలౌట్.. భారత్ ఆధిక్యం 322
వాస్తవానికి 265 పరుగుల వద్దే ఆస్ట్రేలియా ఆలౌటవ్వాల్సింది. కానీ.. హేజిల్‌వుడ్ ఇచ్చిన సులువైన క్యాచ్‌ని తడబాటులో ఫీల్డర్ హనుమ విహారి జారవిడిచాడు. ఆస్ట్రేలియా జట్టు‌లో ఓపెనర్ హారిస్ (79: 120 బంతుల్లో 8x4) మాత్రమే చెప్పుకోదగ్గ స్కోరు చేశాడు.
Samayam Telugu | Updated:
Jan 6, 2019, 11:11AM IST
సిడ్నీ‌లో ఆస్ట్రేలియా 300కి ఆలౌట్.. భారత్ ఆధిక్యం 322
సిడ్నీ వేదికగా జరుగుతున్న నాలుగో టెస్టు మ్యాచ్‌లో భారత్ జట్టు విజయానికి బాటలు వేసుకుంది. ఆటలో నాలుగోరోజైన ఆదివారం ఓవర్‌నైట్ స్కోరు 236/6తో తొలి ఇన్నింగ్స్‌‌ని ఆస్ట్రేలియా జట్టు.. కుల్దీప్ యాదవ్ (5/99) ధాటికి 300 పరుగులకే కుప్పకూలిపోయింది. దీంతో.. భారత్‌కి 322 పరుగుల భారీ ఆధిక్యం లభించింది. శుక్రవారం చతేశ్వర్ పుజారా (193: 373 బంతుల్లో 22x4), రిషబ్ పంత్ (159 నాటౌట్: 189 బంతుల్లో 15x4, 1x6) శతకాలు బాదడంతో తొలి ఇన్నింగ్స్‌ని భారత్ 622/7తో డిక్లేర్ చేసిన విషయం తెలిసిందే. వర్షం కారణంగా ఈరోజు మూడు గంటలు ఆలస్యంగా ఆట ప్రారంభమైంది. నిన్న కూడా ఒక గంట మ్యాచ్ సమయం వృథా అయ్యింది.